Title: Slovenskej republiky
Author: kirchmayer
Last saved by: kollarikova
Company: MDPT

NARIADENIE  VLÁDY
z 16. decembra 2009,
ktorým sa mení a dopĺňa nariadenie vlády Slovenskej republiky č. 350/2007 Z. z., ktorým sa ustanovuje výška sadzby mýta za užívanie vymedzených úsekov pozemných komunikácií

Vláda Slovenskej republiky podľa § 9 ods. 1 zákona č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov nariaďuje:
Čl. I
Nariadenie vlády Slovenskej republiky č. 350/2007 Z. z., ktorým sa ustanovuje výška sadzby mýta za užívanie vymedzených úsekov pozemných komunikácii  sa mení a dopĺňa takto:
1. V § 1 ods. 2 sa vypúšťajú slová „s najväčšou prípustnou celkovou hmotnosťou do 3,5 t“.
2. V § 3 ods. 1 sa slová „ciest pre motorové vozidlá“ nahrádzajú slovami „rýchlostných ciest“.
3. § 3 sa dopĺňa odsekom 4, ktorý znie:
    „(4)Limitné hodnoty emisií sú ustanovené v prílohe č. 4.“.
4. V § 4 sa slová „v prílohe č. 4“ nahrádzajú slovami „v prílohe č. 5“.
5. Prílohy č. 1 a 2 znejú:

				                                  „Príloha č. 1 
							          k nariadeniu vlády č. 350/2007 Z. z.

Sadzby mýta za užívanie vymedzených úsekov diaľnic a rýchlostných ciest

eur /km bez  DPH
| Kategória vozidla | EURO 0 - II | EURO III | EURO IV, V, EEV
Nákladné vozidlá | 3,5 t – 12 t | 0,093 | 0,086 | 0,083
| 12 t a viac  ● 2 nápravy | 0,193 | 0,183 | 0,179
| ● 3 nápravy | 0,202 | 0,193 | 0,189
| ● 4 nápravy | 0,209 | 0,199 | 0,196
| ● 5  a viac náprav | 0,206 | 0,193 | 0,189
BUS | 3,5 t – 12 t | 0,060 | 0,050 | 0,030
| 12 t  a viac | 0,110 | 0,100 | 0,060

 BUS – vozidlá umožňujúce prepravu viac ako deviatich osôb vrátane vodiča.

					                          Príloha č. 2 
							          k nariadeniu vlády č. 350/2007 Z. z.

Sadzby mýta za užívanie vymedzených úsekov ciest I. triedy

eur /km bez DPH
| Kategória vozidla | EURO 0 - II | EURO III | EURO IV, V, EEV
Nákladné vozidlá | 3,5 – 12 t | 0,070 | 0,063 | 0,063
| 12 t a viac ● 2 nápravy | 0,146 | 0,136 | 0,136
| ● 3 nápravy | 0,153 | 0,146 | 0,143
| ● 4 nápravy | 0,156 | 0,149 | 0,146
| ● 5 a viac náprav | 0,153 | 0,146 | 0,143
BUS | 3,5 – 12 t | 0,040 | 0,030 | 0,020
| 12 t  a viac | 0,080 | 0,070 | 0,040

BUS – vozidlá umožňujúce prepravu viac ako deviatich osôb vrátane vodiča.“

6. V prílohe č. 3 prvá veta znie: 

„Mýto je úhrada vypočítanej sumy podľa kategórie vozidla, emisnej triedy vozidla EURO a  počtu náprav za prejazdenú vzdialenosť po vymedzenom úseku ciest.“

7. V prílohe č. 3 sa vypúšťa text:

 „Príplatky k sadzbe mýta v Sk/km 
| najviac 3 nápravy | najmenej 4 nápravy | Autobusy
EURO  O - II | 0,529 | 0,536 | 0,440
EURO   III | 0,114 | 0,114 | 0,095
EURO  IV,V, EEV | 0,000 | 0,000 | 0,000
“.

8. Za prílohu č. 3 sa vkladá nová príloha č. 4, ktorá znie:	

                                                                                                  „Príloha č. 4 
							          k nariadeniu vlády č. 350/2007 Z. z.

 LIMITNÉ HODNOTY EMISIÍ

1. Vozidlo EURO 0

Hmotnosť oxidu uhoľnatého (CO) g/kWh | Hmotnosť uhľovodíkov (HC) g/kWh | Hmotnosť oxidov dusíka (NOx) g/kWh
12,3 | 2,6 | 15,8

2. Vozidlá EURO I a EURO II

| Hmotnosť oxidu | Hmotnosť | Hmotnosť oxidov | Hmotnosť tuhých
| uhoľnatého (CO) | uhľovodíkov (HC) | dusíka (NOx) | častíc (PT)
| g/kWh | g/kWh | g/kWh | g/kWh
Vozidlo EURO I | 4,9 | 1,23 | 9 | 0,4 ^(1)
Vozidlo EURO II | 4 | 1,1 | 7 | 0,15

^(1) Koeficient 1,7 sa uplatňuje na limitné hodnoty emisií tuhých častíc v prípade motorov s menovitým výkonom 85 kW alebo menším.

3. Vozidlá EURO III‚ EURO IV‚ EURO V a EEV

Špecifické hmotnosti oxidu uhoľnatého, celkových uhľovodíkov, oxidov dusíka a tuhých častíc určené podľa skúšky ESC a opacita výfukových plynov určená podľa skúšky ERL nesmú presahovať tieto hodnoty ^(2):

| Hmotnosť | Hmotnosť | Hmotnosť | Hmotnosť | Výfukový
| oxidu | uhľovodíkov | oxidov dusíka | tuhých častíc | plyn
| uhoľnatého | (HC) g/kWh | (NOx) g/kWh | (PT) g/kWh | m^-1
| (CO) g/kWh | | | |
Vozidlo EURO III | 2,1 | 0,66 | 5 | 0,10 ^(3) | 0,8
Vozidlo EURO IV | 1,5 | 0,46 | 3,5 | 0,02 | 0,5
Vozidlo EURO V | 1,5 | 0,46 | 2 | 0,02 | 0,5
Vozidlo EEV | 1,5 | 0,25 | 2 | 0,02 | 0,15

^(2) Skúšobný cyklus tvorí sled skúšobných bodov, pričom je každý bod definovaný rýchlosťou a krútiacim momentom, ktoré musí motor v ustálenom stave dodržiavať (skúška ESC), alebo prechodnými prevádzkovými podmienkami (skúšky ETC a ELR).
^(3) 0,13 pre motory, ktorých objem valcov je menší než 0,7 dm^3 a ktorých menovitá rýchlosť je vyššia než 3 000 min^-1.“.

Doterajšia príloha č. 4 sa označuje ako príloha č. 5.

Čl. II
Toto nariadenie vlády nadobúda účinnosť 1. januára 2010.

Robert Fico v. r.